A4-0380/97

Ehdotus Euroopan parlamentin ja neuvoston direktiiviksi sijoituspalveluyritysten ja luottolaitosten omien varojen riittävyydestä annetun neuvoston direktiivin 93/6/ETY muuttamisesta (KOM(97)0071 - C4-0304/97 - 97/0124(COD))

Ehdotus hyväksyttiin seuraavin tarkistuksin:

(Tarkistus 19)

Johdanto-osan 8 kappale

>Alkuperäinen teksti>

jotkin pääasiassa hyödykkeiden ja hyödykkeisiin perustuvien johdannaissopimusten kauppaa harjoittavat sijoituspalveluyritykset eivät ehkä vielä pysty käyttämään sisäisiä malleja tai täyttämään tässä direktiivissä säädettyjä hyödykeriskin kattamiseksi asetettuja vakavaraisuusvaatimuksia; tarkoituksenmukaisten ja kustannustehokkaiden sisäisten mallien kehittämisen sijoituspalveluyritysten käyttöön hyödykkeiden ja hyödykkeisiin perustuvien johdannaissopimusten ja erityisesti optioiden riskienhallinnassa odotetaan tapahtuvan mahdollisimman pian; jotta näille yrityksille voidaan antaa riittävästi aikaa kehittää riskienhallintajärjestelmiänsä, toimivaltaisia

>EP:n äänestyksessä hyväksytty teksti>

jotkin pääasiassa hyödykkeiden ja hyödykkeisiin perustuvien johdannaissopimusten kauppaa harjoittavat sijoituspalveluyritykset eivät ehkä vielä pysty käyttämään sisäisiä malleja tai täyttämään tässä direktiivissä säädettyjä hyödykeriskin kattamiseksi asetettuja vakavaraisuusvaatimuksia; tarkoituksenmukaisten ja kustannustehokkaiden sisäisten mallien kehittämisen sijoituspalveluyritysten käyttöön hyödykkeiden ja hyödykkeisiin perustuvien johdannaissopimusten ja erityisesti optioiden riskienhallinnassa odotetaan tapahtuvan mahdollisimman pian; jotta näille yrityksille voidaan antaa riittävästi aikaa kehittää riskienhallintajärjestelmiänsä, toimivaltaisia

>Alkuperäinen teksti>

viranomaisia ei tietyin edellytyksin velvoiteta asettamaan sijoituspalveluyrityksille direktiivin 93/6/ETY liitteessä VII säädettyjä hyödykkeistä johtuvia vakavaraisuusvaatimuksia ennen 1 päivää tammikuuta 2000,

>EP:n äänestyksessä hyväksytty teksti>

viranomaisia ei tietyin edellytyksin velvoiteta asettamaan sijoituspalveluyrityksille direktiivin 93/6/ETY liitteessä VII säädettyjä hyödykkeistä johtuvia vakavaraisuusvaatimuksia ennen 31 päivää joulukuuta 2006,

(Tarkistus 20)

1 ARTIKLAN 5 a KOHTA (uusi)

11 a (uusi) artikla (direktiivi 93/6/ETY)

>EP:n äänestyksessä hyväksytty teksti>

Lisätään 11 artiklan jälkeen seuraava uusi artikla:

"11 a artikla»

Joulukuun 31 päivään 2006 asti jäsenvaltiot voivat antaa yrityksilleen luvan käyttää seuraavassa taulukossa esitettyjä perusriskikertoimen, korkokäyräriskikertoimen ja termiiniriskikertoimen vähimmäisarvoja niiden kertoimien sijasta, joihin viitataan Liitteen VII 13 ja 16 kohdissa, edellyttäen, että yritykset niitä valvovien toimivaltaisten viranomaisten näkemyksen mukaan:

>EP:n äänestyksessä hyväksytty teksti>

(i) harjoittavat merkittävää hyödykekauppaa

(ii) omaavat diversifioidun hyödykesalkun, ja

>EP:n äänestyksessä hyväksytty teksti>

(iii) eivät vielä kykene käyttämään sisäisiä malleja hyödykeriskin kattamiseksi tarvittavien pääomavaatimusten laskemiseksi Liitteen VIII mukaisella tavalla.

>EP:n äänestyksessä hyväksytty teksti>

Perusriskikertoimen, korkokäyräriskikertoimen ja termiiniriskikertoimen minimiarvot

>TABLE>

>EP:n äänestyksessä hyväksytty teksti>

Jäsenvaltioiden tulee tiedottaa komissiolle siitä, millä tavoin ne käyttävät tätä artiklaa.

(Tarkistus 2)

LIITE II

Liite VIII, 3 kohta (direktiivi 93/6/ETY)

>Alkuperäinen teksti>

3. Toimivaltaisten viranomaisten on myös katsottava, että yrityksen mallit ovat jatkuvasti kohtuullisen tarkat, mistä osoituksena on yrityksen tekemä säännöllinen mallin ennustekyvyn arviointi (back-testing programme).

>EP:n äänestyksessä hyväksytty teksti>

3. Yrityksen on seurattava mallinsa tarkkuutta ja suorituskykyä tekemällä mallin ennustekyvyn arviointi (back-testing programme). Tämän arvioinnin on tuotettava jokaisena arkipäivänä vertailu yrityksen mallin tuottamien kaupankäyntisalkun asemaa päivän päättyessä koskevien päivittäisten todennäköisten tappiolukujen (value-at-risk measure) ja kaupankäyntisalkun arvon päivittäisen, seuraavan arkipäivän loppuun mennessä tapahtuneen muutoksen välillä. Toimivaltaiset viranomaiset seuraavat sitä, miten yritykset kehittävät kykyä suorittaa tätä arviointia sekä kaupankäyntisalkun todellisten että, olettaen että päivän lopun asemat pysyvät muuttumattomina, kuvitteellisten muutosten osalta. Kaupankäyntisalkun arvon kuvitteellisten muutosten osalta tämä arviointi perustuu vertailuun kaupankäyntisalkun päivän lopussa omaaman arvon ja, olettaen että asemat pysyvät muuttumattomina, sen seuraavan päivän lopussa omaaman arvon välillä.

(Tarkistus 3)

LIITE II

Liite VIII, 4 a kohta (uusi) (direktiivi 93/6/ETY)

>EP:n äänestyksessä hyväksytty teksti>

4a. Kaupankäyntisalkkuun kuuluviin velkakirjoihin ja osakkeisiin liittyviä asemia koskevan erityisriskin kattamisen edellyttämän omien varojen vaatimuksen laskemiseksi toimivaltaiset viranomaiset voivat hyväksyä yrityksen sisäisen mallin käytön, jos malli sen lisäksi, että se noudattaa muualla tässä liitteessä esitettyjä ehtoja,

>EP:n äänestyksessä hyväksytty teksti>

- selittää kaupankäyntisalkussa jo tapahtuneet hintavaihtelut,

- osoittaa keskittymät kaupankäyntisalkun määrien ja kokoonpanon muutoksien suhteen,

- on vakaa epäsuotuisassa ympäristössä,

- saa pätevyydelleen vahvistuksen sellaisen ennustuskyvyn arvioinnin (back-testing) kautta, joka on tarkoitettu erityisriskin tarkan ennustamiskyvyn arvioimiseen. Jos toimivaltaiset viranomaiset sallivat sen, että tämä mallin ennustekyvyn arviointi suoritetaan merkityksellisten kaupankäyntisalkun osien perusteella, nämä on valittava johdonmukaisella tavalla.

(Tarkistus 16)

LIITE II

Liite VIII, 5 kohta (Direktiivi 93/6/ETY)

>Alkuperäinen teksti>

Sen estämättä, mitä 1 kohdassa määrätään, malleja käyttäville yrityksille asetetaan erillinen vakavaraisuusvaatimus, jolla katetaan kaupankäyntivarastoon kuuluvien velkakirjojen ja osakkeiden erityisriski liitteen 1 mukaisesti, jos toimivaltaiset viranomaiset katsovat, että tätä riskiä ei malleissa ole riittävästi otettu huomioon. Toimivaltaiset viranomaiset asettavat joka tapauksessa malleja käyttäville yrityksille erityisriskin kattamiseksi vähimmäisvaatimuksen, joka on 50 % vaatimuksesta, joka on laskettu liitteen 1 mukaisesti.

>EP:n äänestyksessä hyväksytty teksti>

Niille yrityksille, jotka käyttävät sellaisia sisäisiä malleja, joita ei ole hyväksytty 4 kohdan mukaisesti, asetetaan erillinen vakavaraisuusvaatimus, jolla katetaan liitteen I mukaisesti laskettu erityisriski.

(Tarkistus 4)

LIITE II

Liite VIII, 7 kohta, toinen alakohta (direktiivi 93/6/ETY)

>Alkuperäinen teksti>

Mallin avulla laskettua tappiolukua on verrattava laskelmaan sisältyneen kaupankäyntivaraston arvon todelliseen muutokseen. Mallin ennustekyvyn arviointi on tehtävä päivittäin varaston arvon todellisten sekä, olettaen että päivän lopun asemat pysyvät muuttumattomina, kuvitteellisten muutosten perusteella.

>EP:n äänestyksessä hyväksytty teksti>

Mallin avulla laskettua tappiolukua on verrattava laskelmaan sisältyneen kaupankäyntivaraston arvon todelliseen muutokseen. Mallin ennustekyvyn arviointi on tehtävä päivittäin varaston arvon todellisten tai, olettaen että päivän lopun asemat pysyvät muuttumattomina, kuvitteellisten muutosten perusteella. Arvioinnin alaisen tappioluvun on oltava yhden (1) päivän pitoaikaa vastaava. Ennen kuin yritys käyttää sisäistä mallia omien varojensa määrittelemiseen, sen on saatava toimivaltaisten viranomaisten lupa mm. mallin ennustekyvyn arvioinnissa käytettäville muutostyypeille (todelliset tai kuvitteelliset). Yrityksen on myös sovellettava valittua menetelmää johdonmukaisesti.

>EP:n äänestyksessä hyväksytty teksti>

Joka tapauksessa toimivaltaisten viranomaisten on valvottava yritysten suorittamaa, kaupankäyntisalkun arvon todellisten tai, olettaen, että päivän lopun asemat pysyvät muuttumattomina, kuvitteellisten muutosten pohjalta tapahtuvaan mallin ennustekyvyn arvioimiseen liittyvien mahdollisuuksien kehittämistä.

(Tarkistus 5)

LIITE II

Liite VIII, 7 kohta, kolmas alakohta (direktiivi 93/6/ETY)

>Alkuperäinen teksti>

Jos varaston arvon muutos ylittää mallin avulla lasketun tappioluvun, tavoitteeseen ei ole päästy. Taulukossa 5 esitettyjen poikkeamien lukumäärä perustuu 250:tä havaintoa koskevaan vertailuun.

>EP:n äänestyksessä hyväksytty teksti>

Jos varaston arvon muutos ylittää mallin avulla lasketun tappioluvun, tavoitteeseen ei ole päästy. Taulukossa 5 esitettyjen poikkeamien lukumäärä perustuu päivittäisten havaintojen tilastolliseen otokseen, joka kattaa 250 viimeksi kulunutta arkipäivää.

>EP:n äänestyksessä hyväksytty teksti>

Lisäkertoimen määrittämiseksi poikkeamien lukumäärä on laskettava vähintään neljännesvuosittain.

(Tarkistus 6)

LIITE II

Liite VIII, 7 kohta, neljäs, viides ja kuudes alakohta (direktiivi 93/6/ETY)

>Alkuperäinen teksti>

Toimivaltaiset viranomaiset voivat yksittäisissä tapauksissa päättää olla vaatimatta lisäkertoimen lisäämistä, jos poikkeuksellisen tilanteen vuoksi kertoimen nostaminen olisi aiheeton ja malli on periaatteessa asiallinen. Tässä yhteydessä yrityksen on osoitettava, että lisäys olisi aiheeton.

>EP:n äänestyksessä hyväksytty teksti>

Toimivaltaiset viranomaiset voivat yksittäisissä tapauksissa päättää olla vaatimatta kertoimen nostamista lisäkertoimella taulukon 5 mukaisesti, jos yritys on toimivaltaisia viranomaisia tyydyttävällä tavalla näyttänyt toteen, että tällainen kertoimen nostaminen on aiheeton ja että malli on periaatteessa asiallinen.

>Alkuperäinen teksti>

Kun kyse on useista poikkeamista, toimivaltaisten viranomaisten on peruutettava mallin käyttöä koskeva lupa tai ryhdyttävä tarvittaviin toimenpiteisiin, joilla varmistetaan, että mallia parannetaan viipymättä.

>EP:n äänestyksessä hyväksytty teksti>

Jos useat poikkeamat viittaavat siihen, että malli ei ole riittävän tarkka, toimivaltaisten viranomaisten on peruutettava mallin käyttöä koskeva lupa tai määrättävä tarvittavat toimenpiteet varmistaakseen, että mallia parannetaan viipymättä.

>Alkuperäinen teksti>

Yrityksen on kirjattava kaikki mallin ennustekyvyn arvioinnissa varmistetut poikkeamat ja syyt niihin sekä ilmoitettava toimivaltaisille viranomaisille välittömästi poikkeamien määrästä ja niiden syistä

>EP:n äänestyksessä hyväksytty teksti>

Yrityksen on kirjattava kaikki mallin ennustekyvyn arvioinnissa varmistetut poikkeamat ja syyt niihin sekä ilmoitettava toimivaltaisille viranomaisille niistä ilman perusteetonta viivästymistä, eikä missään tapauksessa myöhemmin kuin 5 arkipäivän kuluttua siitä päivästä, jona virhe havaittiin.

(Tarkistus 7)

LIITE II

Liite VIII, 7 a kohta (uusi) (direktiivi 93/6/ETY)

>EP:n äänestyksessä hyväksytty teksti>

7a. Jos erityisriskin kattamiseksi asetettavan omien varojen vaatimuksen laskemista varten toimivaltaiset viranomaiset hyväksyvät yrityksen mallin 4 kohdan mukaisesti, yrityksen tappioluvun erityisriskiä koskevaan osaan sovellettava kerroin nostetaan 4:ään. Jos yrityksen mallin ennustuskyvyn arviointi viittaa siihen, että malli ei riittävän tarkasti ennusta erityisriskiä, toimivaltaiset viranomaiset peruuttavat mallin käyttöä koskevan luvan erityisriskin kattamiseksi asetettavan omien varojen vaatimuksen laskemisen osalta tai määräävät tarvittavat toimenpiteet varmistaakseen, että mallia parannetaan viipymättä

(Tarkistus 8)

LIITE II

Liite VIII, 7 b kohta (uusi) (direktiivi 93/6/ETY)

>EP:n äänestyksessä hyväksytty teksti>

7b. Toimivaltaiset viranomaiset voivat luopua 7 a kohdan mukaisesta kertoimen nostamista 4:ään koskevasta vaatimuksesta, jos yritys näyttää toteen, että hyväksyttyjen kansainvälisten standardien mukaisesti sen malli ennustaa riittävästi myös sen kaupankäyntisalkkuun kuuluviin velkakirjoihin ja osakkeisiin liittyvien asemien maksujen laiminlyöntiin ja toteutumatta jäämiseen liittyvät riskit.

Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi sijoituspalveluyritysten ja luottolaitosten omien varojen riittävyydestä annetun neuvoston direktiivin 93/6/ETY muuttamisesta (KOM(97)0071 - C4-0304/97 - 97/0124(COD))

(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen Euroopan parlamentille ja neuvostolle (KOM(97)0071 - 97/0124(COD)) ((EYVL C 240, 6.8.1997, s. 24.)),

- ottaa huomioon EY:n perustamissopimuksen 189 b artiklan 2 kohdan ja 57 artiklan 2 kohdan, joiden mukaisesti komissio on antanut ehdotuksensa (C4-0304/97),

- ottaa huomioon työjärjestyksensä 58 artiklan,

- ottaa huomioon oikeusasioita ja kansalaisten oikeuksia käsittelevän valiokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0380/97),

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta;

5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

6. Kehottaa puhemiestään välittämään tämän lausunnon neuvostolle ja komissiolle.